Adishatz monde,

Vos vau parlar d'ua causa desbrombada uei, chic de monde a la nòsta epòca e saben com se disen los crits deus animaus quòn vòlen comunicar.

Parièr los franchimands qu'an oblidat los mòts de la lenga francesa entà díser lo parlar deus animaus.

Que'm sui dit que seré plan d'arretrobar aqueth vocabulari deus bons e essentiau.

Donc ací que vam tornar enténer los vèrbes desbrombats.

Que vau començar dab lo mélher amic de l'òmi com ce dit.

Anèm !

Lo can que laira quan lo chivau henilha e que brama lo buu e mugla la vaca.

L'ironda charriscla, lo colom corocoqueja e lo pinsan gorgueja.

Los passiròts que piulan, lo hasan e l'auca cridassan quan lo polòi pirocora.

La grolha que grasaqueja mes lo cròc coaca e l'agaça carrasca.

Que sabetz çò que hèi lo gat plan solide !

E lo gat com lo tigre que nhaula, l'elefant e lo cèrvi brama, l'aso braila,

lo moton bela, solide, e bronzina l'abelha.

La cabiròla que brama quòn lo lop ugla.

Tu saps, bien solide, tots aquiths crits mes e saps que :

Que quan lo guit nasica, los guits nasiquejan !

Que lo marro marra e la craba behela, que lo tohohó hooa mes que la chavèca choca.

Que lo pavon que braulha, que l'agla trompeteja.

E saps enqüèra adara ?

Que si la torta gorgola, la paloma caracola e que la becada crida.

Que la perditz cascarra (o cascareja) que la cigonha craqueta,

l'agraula cridasseja e lo lapin glapiteja quan la leba clapita.

Que saps tot aquò ? Bien, mes saps?

Que l'alauda (grisòla) !

N'ic sabèvas pas. E, belhèu, ne saps pas mei que lo pic verd (picassa).

Qu'es excusable !

O que lo sanglar arroganha, que lo camèu brama o bela !

Ah, Ah, be saps pas tanpauc lhèu e'm pensi que la pupa pupula !

Qu'impòrta ! Mes qu'es bròi : la pupa que pupula!

E saps enqüèra que la soritz, la petita soritz grisa : devina ? La murgueta grisa (chicòta) Òc !

Con·hessa que seré de dòu har d'ignorar que la soritz (chicòta) e de mei ne pas saber, que lo gai (cajòla) !" Lo gai (manhaga ???), possible tanben !

Hèi seguir senon que desbrombaram aquera bèra lenga dont, finalament, ne sàbem pas gran causa.